Pakuotės lapelis: informacija vartotojui

Cinryze 500 TV milteliai ir tirpiklis injekciniam tirpalui

C1 inhibitorius (žmogaus)

Vykdoma papildoma šio vaisto stebėsena. Tai padės greitai nustatyti naują saugumo informaciją.

Mums galite padėti pranešdami apie bet kokį Jums pasireiškiantį šalutinį poveikį. Apie tai, kaip

pranešti apie šalutinį poveikį, žr. 4 skyriaus pabaigoje.

Atidžiai perskaitykite visą šį lapelį, prieš pradėdami vartoti vaistą.

• Neišmeskite šio lapelio, nes vėl gali prireikti jį perskaityti.

• Jeigu kiltų daugiau klausimų, kreipkitės į gydytoją arba vaistininką.

• Šis vaistas skirtas tik Jums, todėl kitiems žmonėms jo duoti negalima. Vaistas gali jiems

pakenkti (net tiems, kurių ligos požymiai yra tokie patys kaip Jūsų).

• Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į

gydytoją arba vaistininką. Žr. 4 skyrių.

Apie ką rašoma šiame lapelyje?

1. Kas yra Cinryze ir kam jis vartojamas

2. Kas žinotina prieš vartojant Cinryze

3. Kaip vartoti Cinryze

4. Galimas šalutinis poveikis

5. Kaip laikyti Cinryze

6. Pakuotės turinys ir kita informacija

1. Kas yra Cinryze ir kam jis vartojamas

Cinryze sudėtyje yra žmogaus baltymo, vadinamo „C1 inhibitoriumi“ (veiklioji medžiaga).

C1 inhibitorius yra natūraliai susidarantis baltymas, kurio paprastai yra kraujyje. Jei Jūsų kraujyje yra

mažas C1 inhibitoriaus kiekis arba C1 inhibitorius veikia netinkamai, gali pasireikšti tinimo

priepuoliai (vadinami angioneurozine edema). Tarp simptomų gali būti skrandžio skausmai ir šių

organų patinimas:

• plaštakų ir pėdų;

• veido, akių vokų, lūpų arba liežuvio;

• balso aparato (gerklų), kuris gali apsunkinti kvėpavimą;

• lytinių organų.

Suaugusiesiems ir vaikams Cinryze gali padidinti C1 inhibitoriaus kiekį kraujyje ir padėti išvengti

(prieš atliekant medicinines ar dantų procedūras) šių tinimo priepuolių pasireiškimo arba sustabdyti

prasidėjusius priepuolius.

Suaugusiesiems, paaugliams ir vaikams (6 metų ir vyresniems) Cinryze gali padidinti C1 inhibitoriaus

kiekį kraujyje ir padėti įprastai išvengti atsirandančių tinimo priepuolių pasireiškimo.

2. Kas žinotina prieš vartojant Cinryze

Cinryze vartoti negalima

• Jeigu yra alergija C1 inhibitoriui arba bet kuriai pagalbinei Cinryze medžiagai (jos išvardytos 6

skyriuje). Jeigu manote, kad Jums kada nors buvo pasireiškusi alerginė reakcija į bet kurią

pagalbinę Cinryze medžiagą, svarbu pasakyti apie tai gydytojui.

26

Įspėjimai ir atsargumo priemonės

• Prieš pradedant gydymą Cinryze svarbu pasakyti gydytojui, jei Jums yra arba buvo kraujo

krešėjimo sutrikimų (trombozės reiškinių). Tokiu atveju Jus atidžiai stebės.

• Jeigu pavartojus Cinryze, Jums pasireiškė išbėrimas, krūtinės spaudimas, švokštimas arba

pagreitėjo širdies plakimas, turite nedelsdami pasakyti gydytojui. Žr. 4 skyrių.

• Jeigu vaistai yra pagaminti iš žmogaus kraujo arba plazmos, imamasi tam tikrų priemonių, kad

būtų išvengta infekcijų pernešimo pacientams. Viena iš tokių priemonių yra atidi kraujo ir

plazmos donorų atranka, užtikrinant, kad nebūtų atrinkti donorai, galintys pernešti infekcijas, ir

tikrinant kiekvieno donoro medžiagą bei sukauptą plazmą, ar nėra virusų ir (arba) infekcijų

požymių. Šių preparatų gamintojai taip pat taiko tam tikras priemones kraujo arba plazmos

apdorojimo metu, kuriomis galima nuslopinti arba pašalinti virusus. Nepaisant šių priemonių,

kai vartojami vaistai, pagaminti iš žmogaus kraujo arba plazmos, infekcijos pernešimo rizikos

negalima visiškai atmesti. Tai taikytina ir nežinomiems arba naujai atsiradusiems virusams ar

kitų tipų infekcijoms.

Manoma, kad taikomos priemonės veiksmingai veikia virusus su apvalkalu, pvz., žmogaus

imunodeficito virusą (ŽIV), hepatito B ir hepatito C virusus, taip pat hepatito A bei parvoviruso

B19 virusus be apvalkalo.

Jeigu reguliariai arba pakartotinai vartojate C1 inhibitoriaus preparatus, gautus iš žmogaus

plazmos, gydytojas gali rekomenduoti apsvarstyti galimybę pasiskiepyti nuo hepatito A ir B.

Labai rekomenduojama, kad kiekvieną kartą Jums vartojant Cinryze slaugė arba gydytojas

užrašytų preparato pavadinimą ir serijos numerį, kad būtų išsaugoma informacija apie naudotas

serijas.

Vaikams

Cinryze nėra skirtas vartoti jaunesniems nei 6 metų vaikams įprastai tinimo priepuolių profilaktikai.

Kiti vaistai ir Cinryze

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš

vartodama Cinryze pasitarkite su gydytoju. Informacijos apie Cinryze vartojimo nėštumo ir žindymo

laikotarpiu saugumą nėra daug. Gydytojas aptars su Jumis šio vaisto vartojimo riziką ir naudą.

Vairavimas ir mechanizmų valdymas

Cinryze gebėjimą vairuoti ir valdyti mechanizmus veikia silpnai.

Cinryze sudėtyje yra natrio

Kiekviename Cinryze flakone yra maždaug 11,5 mg natrio. Būtina atsižvelgti, jei kontroliuojamas

natrio kiekis maiste.

3. Kaip vartoti Cinryze

Jūsų gydymą pradės ir jam vadovaus gydytojas, turintis patirties gydant pacientus, segančius

paveldima angioneurozine edema (PAE).

27

Cinryze Jums gali paruošti ir suleisti gydytojas arba slaugė. Jeigu gydytojas nuspręs, kad galite vaisto

leistis patys, gydytojas arba slaugytoja apmokys Jus arba Jūsų šeimos narį paruošti ir suleisti Cinryze.

Gydytojas su Jumis arba Jūsų šeimos nariu ar prižiūrinčiu asmeniu reguliariai tikrins ruošimo ir

leidimo metodiką.

Rekomenduojama Cinryze dozė suaugusiesiems, paaugliams, vaikams, senyviems žmonėms arba

pacientams, kuriems yra inkstų arba kepenų sutrikimų, nurodyta toliau.

Suaugusieji ir paaugliai (12 metų ir vyresni)

Tinimo priepuolių gydymas

• 1 000 TV (dviejų flakonų) Cinryze dozę reikia suleisti, pastebėjus pirmąjį tinimo priepuolio

požymį.

• Antrąją 1 000 TV dozę galima suleisti, jei po 60 minučių simptomai nesusilpnėjo.

• Jeigu Jums pasireiškė sunkus priepuolis, ypač balso aparato (gerklų) patinimas, arba jeigu

gydymas atidedamas, gali reikėti antrąją 1 000 TV dozę vartoti anksčiau nei praėjus 60 minučių

po pirmosios dozės, priklausomai nuo Jūsų klinikinio atsako.

• Cinryze reikia leisti į veną.

Įprasta tinimo priepuolių profilaktika

• Taikant įprastą tinimo priepuolių profilaktiką, 1 000 TV (dviejų flakonų) Cinryze dozę reikia

leisti kas 3 arba 4 dienas.

• Dozavimo intervalą gydytojas gali koreguoti, priklausomai nuo Jūsų atsako į Cinryze.

• Cinryze reikia leisti į veną.

Tinimo priepuolių profilaktika prieš operaciją

• 1 000 TV (dviejų flakonų) Cinryze dozę reikia suleisti likus ne daugiau kaip 24 valandoms iki

medicininės, dantų arba chirurginės procedūros.

• Cinryze reikia leisti į veną.

Vaikai

Tinimo priepuolių gydymas Tinimo priepuolių

profilaktika prieš

operaciją

Įprasta tinimo priepuolių

profilaktika

Nuo 2 iki 11 metų vaikai, sveriantys

>25 kg

1 000 TV (dviejų flakonų) Cinryze

dozę reikia suleisti pastebėjus pirmąjį

tinimo priepuolio požymį.

Antrąją 1 000 TV dozę galima suleisti,

jei po 60 minučių simptomai

nesusilpnėjo.

Nuo 2 iki 11 metų vaikai, sveriantys

10–25 kg

500 TV (vieno flakono) Cinryze dozę

reikia suleisti pastebėjus pirmąjį

tinimo priepuolio požymį.

Antrąją 500 TV dozę galima suleisti,

jei po 60 minučių simptomai

nesusilpnėjo.

Nuo 2 iki 11 metų vaikai,

sveriantys >25 kg

1 000 TV (dviejų flakonų)

Cinryze dozę reikia

suleisti likus ne daugiau

kaip 24 valandoms iki

medicininės, dantų arba

chirurginės procedūros.

Nuo 2 iki 11 metų vaikai,

sveriantys 10–25 kg

500 TV (vieno flakono)

Cinryze dozę reikia

suleisti likus ne daugiau

kaip 24 valandoms iki

medicininės, dantų arba

chirurginės procedūros.

Nuo 6 iki 11 metų vaikai

Taikant įprastą tinimo

priepuolių profilaktiką,

500 TV (vieno flakono)

Cinryze dozę reikia leisti kas

3 arba 4 dienas.

Dozavimo intervalą

gydytojas gali koreguoti,

priklausomai nuo Jūsų atsako

į Cinryze.

28

Ruošimas ir vartojimo metodas

Cinryze paprastai suleidžia į veną gydytojas arba slaugė. Jūs arba Jūsų globėjas taip pat gali suleisti

Cinryze injekciją, tačiau tik po tinkamo apmokymo. Jeigu patys leidžiatės Cinryze, visada vartokite jį

tiksliai kaip nurodė gydytojas. Jeigu abejojate, kreipkitės į gydytoją. Jeigu gydytojas nusprendė, kad

esate tinkami tokiam gydymuisi namie, ji(s) pateiks Jums išsamius nurodymus. Jums reikės vesti

dienyną, kad būtų dokumentuojamas kiekvienas namie taikytas gydymas, ir atsinešti dienyną į

kiekvieną apsilankymą pas gydytoją. Siekiant užtikrinti tinkamą vartojimą, bus reguliariai peržiūrima

Jūsų ir (arba) Jūsų globėjo vaisto leidimo technika.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Cinryze, kaip ir kiti vaistai, gali sukelti šalutinį poveikį, nors jis pasireiškia ne visiems žmonėms.

Tai gali apimti alerginio tipo reakcijas.

Jeigu pavartojus šį vaistą Jums pasireiškė bent vienas iš toliau išvardytų simptomų, nedelsdami

pasakykite gydytojui. Nors šie simptomai yra reti, jie gali būti sunkūs.

Staigus švokštimas, pasunkėjęs kvėpavimas, akių vokų, veido arba lūpų tinimas, išbėrimas arba

niežulys (ypač apimantis visą kūną).

Labai dažnas šalutinis poveikis (gali pasireikšti dažniau kaip 1 iš 10 žmonių): galvos skausmas,

pykinimas.

Dažnas šalutinis poveikis (gali pasireikšti rečiau kaip 1 iš 10 žmonių): padidėjęs jautrumas, svaigulys,

vėmimas, išbėrimas, niežulys arba paraudimas, išbėrimas arba skausmas injekcijos vietoje,

karščiavimas.

Nedažnas šalutinis poveikis (gali pasireikšti rečiau kaip 1 iš 100 žmonių): didelis cukraus kiekis

kraujyje, kraujo krešuliai, skausmingos venos, karščio pylimas, kosulys, skrandžio skausmas,

viduriavimas, odos lupimasis, sąnarių patinimas ir skausmas, raumenų skausmas ir diskomfortas

krūtinėje.

Tikėtina, kad šalutinis poveikis vaikams ir paaugliams bus panašus kaip suaugusiesiems.

Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

slaugytojai. Apie šalutinį poveikį taip pat galite pranešti tiesiogiai naudodamiesi V priede nurodyta

nacionaline pranešimo sistema. Pranešdami apie šalutinį poveikį galite mums padėti gauti daugiau

informacijos apie šio vaisto saugumą.

5. Kaip laikyti Cinryze

Šį vaistą laikykite vaikams nepastebimoje ir nepasiekiamoje vietoje.

Ant dėžutės arba flakonų po „Tinka iki / EXP“ nurodytam tinkamumo laikui pasibaigus, Cinryze

vartoti negalima. Laikyti žemesnėje kaip 25 C temperatūroje. Negalima užšaldyti. Laikyti gamintojo

pakuotėje, kad vaistas būtų apsaugotas nuo šviesos.

Paruošus, Cinryze tirpalą reikia suvartoti nedelsiant.

29

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus

vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Cinryze sudėtis

Veiklioji medžiaga yra C1 inhibitorius (žmogaus), pagamintas iš žmonių donorų plazmos.

Kiekviename miltelių flakone yra 500 TV C1 inhibitoriaus. Paruošus, viename flakone yra 500 TV C1

inhibitoriaus (žmogaus) 5 ml, tai atitinka 100 TV/ml koncentraciją. Cinryze, paruošto naudojant dviejų

flakonų turinį, 10 ml tirpalo yra 1 000 TV C1 inhibitoriaus (žmogaus); tai atitinka 100 TV/ml

koncentraciją.

Bendras baltymo kiekis paruoštame tirpale yra 15 ± 5 mg/ml.

Vienas tarptautinis vienetas (TV) atitinka C1 inhibitoriaus kiekį, esantį 1 ml normalios žmogaus

plazmos.

Pagalbinės medžiagos yra

Miltelių flakonas: natrio chloridas, sacharozė, natrio citratas, L-valinas, L-alaninas, L-treoninas. Žr.

2 skyrių.

Tirpiklio flakonas: injekcinis vanduo

Cinryze išvaizda ir kiekis pakuotėje

Cinryze yra balti milteliai, tiekiami flakone.

Ištirpinus injekciniame vandenyje, tirpalas yra skaidrus ir bespalvis arba šiek tiek melsvas.

Kiekvienoje Cinryze pakuotėje yra

2 flakonai Cinryze 500 TV miltelių injekciniam tirpalui,

2 flakonai injekcinio vandens (kiekviename po 5 ml),

2 filtruojamieji perpylimo įtaisai,

2 vienkartiniai 10 ml švirkštai,

2 venos punkcijos rinkiniai,

2 apsauginiai paklotai.

Vaistui leisti naudokite tik švirkštą, kurio sudėtyje nėra silikono (pateiktą vaisto pakuotėje).

Registruotojas ir gamintojas

Registruotojas

Shire Services BVBA

Rue Montoyer 47

B - 1000 Brussels

Belgija

medinfoeuceemea@shire.com

Gamintojas

Shire International Licensing B.V.

Strawinskylaan 481

1077 XX Amsterdam

Nyderlandai

Šis pakuotės lapelis paskutinį kartą peržiūrėtas.

30

Kiti informacijos šaltiniai

Išsami informacija apie šį vaistą pateikiama Europos vaistų agentūros tinklalapyje

http://www.ema.europa.eu. Joje taip pat rasite nuorodas į kitus tinklalapius apie retas ligas ir jų

gydymą.

Toliau pateikta informacija skirta tik sveikatos priežiūros specialistams:

Cinryze ruošimas ir vartojimas

Ruošti, leisti preparatą ir naudoti leidimo sistemą bei adatas reikia atsargiai.

Naudokite su Cinryze pateiktą filtruojamąjį perpylimo įtaisą arba rinkoje esančią adatą dviem galais.

Preparatui leisti naudokite tik švirkštą, kurio sudėtyje nėra silikono (pateiktą pakuotėje).

Ruošimas ir naudojimas

Cinryze skirtas leisti į veną, praskiedus injekciniu vandeniu.

Cinryze flakonas skirtas tik vienkartiniam vartojimui.

Ruošimas

500 TV dozei reikalingas vienas miltelių flakonas, 1 tirpiklio flakonas, 1 filtruojamasis perpylimo

įtaisas, 1 vienkartinis 10 ml švirkštas, 1 venos punkcijos rinkinys ir 1 apsauginis paklotas. Likusį

flakoną ir leidimo įrangą pasilikite kitai dozei.

1 000 TV dozei: reikalingi du miltelių flakonai, 2 tirpiklio flakonai, 2 filtruojamieji perpylimo įtaisai,

1 vienkartinis 10 ml švirkštas, 1 venos punkcijos rinkinys ir 1 apsauginis paklotas.

Kiekvieno preparato flakono turinį reikia praskiesti 5 ml injekcinio vandens.

Vienas flakonas paruošto Cinryze atitinka 500 TV dozę. Todėl, jeigu reikalinga viena 500 TV dozė,

paruoškite tik vieną Cinryze flakoną.

Du flakonai paruošto Cinryze atitinka 1 000 TV dozę. Todėl du flakonai yra skirti vienai 1 000 TV

dozei.

1. Dirbkite ant pateikto pakloto; prieš vykdydami toliau nurodytas procedūras nusiplaukite rankas.

2. Ruošimo procedūros metu reikia laikytis aseptikos reikalavimų.

3. Užtikrinkite, kad miltelių flakonas ir tirpiklio flakonas būtų kambario temperatūros

(15 ºC - 25 ºC).

4. Atlaisvinkite miltelių flakono etiketę, nuplėšdami apverstu trikampiu pažymėtą perforuotą

juostelę.

5. Nuimkite nuo miltelių ir tirpiklio flakonų plastikinius dangtelius.

6. Nuvalykite kamščius dezinfekuojamuoju tamponu ir prieš naudodami palaukite, kol išdžius.

7. Nuimkite nuo perpylimo įtaiso pakuotės viršaus apsauginę dangą. Neišimkite įtaiso iš pakuotės.

31

8. Pastaba: perpylimo įtaisą reikia pritvirtinti prie tirpiklio flakono prieš pritvirtinant prie miltelių

flakono, kad miltelių flakone išliktų vakuumas. Padėkite tirpiklio flakoną ant lygaus paviršiaus

ir įkiškite mėlynąjį perpylimo įtaiso galą į tirpiklio flakoną, spausdami žemyn, kol smaigalys

pradurs tirpiklio flakono kamščio centrą ir įtaisas užsifiksuos reikiamoje vietoje. Prieš

praduriant kamščio uždorį perpylimo įtaisas turi būti vertikalioje padėtyje.

9. Nuimkite nuo perpylimo įtaiso plastikinę pakuotę ir ją išmeskite. Būkite atsargūs, kad

nepaliestumėte perpylimo įtaiso atvirojo galo.

10. Padėkite miltelių flakoną ant lygaus paviršiaus. Apverskite perpylimo įtaisą bei tirpiklio flakoną

su injekciniu vandeniu ir įkiškite permatomą perpylimo įtaiso galą į miltelių flakoną, spausdami

žemyn, kol smaigalys pradurs guminį kamštį ir perpylimo įtaisas užsifiksuos reikiamoje vietoje.

Prieš praduriant miltelių flakono kamščio uždorį perpylimo įtaisas turi būti vertikalioje

padėtyje. Miltelių flakone esantis vakuumas įtrauks tirpiklį. Jei flakone nėra vakuumo,

preparato nenaudokite.

11. Atsargiai pasukiokite miltelių flakoną, kol visi milteliai ištirps. Miltelių flakono nekratykite.

Įsitikinkite, kad visi milteliai ištirpo.

32

12. Atjunkite tirpiklio flakoną sukdami jį prieš laikrodžio rodyklę. Neištraukite perpylimo įtaiso

permatomo galo iš miltelių flakono.

Viename paruošto Cinryze flakone yra 500 TV C1 inhibitoriaus 5 ml; tai atitinka 100 TV/ml

koncentraciją. Jeigu pacientui skiriama 500 TV dozė, pradėkite leidimo procesą.

Du Cinryze miltelių flakonus reikia paruošti vienai dozei gauti (1 000 TV/10 ml). Todėl pakartokite

pirmiau nurodytus 1–12 veiksmus, naudodami papildomą pakuotę su perpylimo įtaisu, kad

paruoštumėte antrąjį iš dviejų miltelių flakonų. Perpylimo įtaiso nenaudokite pakartotinai. Paruošę abu

flakonus pradėkite 1 000 TV dozės leidimo procesą.

500 TV dozės leidimo procesas

1. Leidimo procedūros metu reikia laikytis aseptikos reikalavimų.

2. Paruošti Cinryze tirpalai yra bespalviai arba šiek tiek melsvi ir skaidrūs. Nenaudokite preparato,

jei tirpalai yra drumsti arba pakeitę spalvą.

3. Naudodami sterilų vienkartinį 10 ml švirkštą, atitraukite stūmoklį, kad į švirkštą įtrauktumėte

beveik 5 ml oro.

4. Sukdami pagal laikrodžio rodyklę, pritvirtinkite švirkštą prie perpylimo įtaiso permatomo galo

viršaus.

5. Švelniai apverskite flakoną ir suleiskite į tirpalą oro, tada iš lėto įtraukite į švirkštą paruoštą

Cinryze tirpalą.

33

6. Atjunkite švirkštą nuo flakono, sukdami jį prieš laikrodžio rodyklę ir atjungdami nuo perpylimo

įtaiso permatomo galo.

7. Prieš leisdami apžiūrėkite, ar paruoštame Cinryze tirpale nėra dalelių; pastebėję dalelių, tirpalo

nenaudokite.

8. Pritvirtinkite venos punkcijos rinkinį prie švirkšto su Cinryze tirpalu ir suleiskite pacientui į

veną. Per 5 minutes 1 ml per minutę greičiu suleiskite į veną 500 TV (praskiedę 5 ml injekcinio

vandens) Cinryze.

1 000 TV dozės leidimo procesas

1. Leidimo procedūros metu reikia laikytis aseptikos reikalavimų.

2. Paruošus, Cinryze tirpalai yra bespalviai arba šiek tiek melsvi ir skaidrūs. Nenaudokite

preparato, jei tirpalai yra drumsti arba pakeitę spalvą.

3. Naudodami sterilų vienkartinį 10 ml švirkštą, atitraukite stūmoklį, kad į švirkštą įtrauktumėte

beveik 5 ml oro.

4. Sukdami pagal laikrodžio rodyklę, pritvirtinkite švirkštą prie perpylimo įtaiso permatomo galo

viršaus.

5. Švelniai apverskite flakoną ir suleiskite į tirpalą oro, tada iš lėto įtraukite į švirkštą paruoštą

Cinryze tirpalą.

34

6. Atjunkite švirkštą nuo flakono, sukdami jį prieš laikrodžio rodyklę ir atjungdami nuo perpylimo

įtaiso permatomo galo.

7. Naudodami tą patį švirkštą, pakartokite 3–6 veiksmus su antruoju paruošto Cinryze flakonu, kad

paruoštumėte visą vieną 10 ml dozę.

8. Prieš leisdami apžiūrėkite, ar paruoštame Cinryze tirpale nėra dalelių; pastebėję dalelių, tirpalo

nenaudokite.

9. Pritvirtinkite venos punkcijos rinkinį prie švirkšto su Cinryze tirpalu ir suleiskite pacientui į

veną. Per 10 minučių 1 ml per minutę greičiu suleiskite į veną 1 000 TV (praskiedę 10 ml

injekcinio vandens) Cinryze.

Nesuvartotą vaistinį preparatą ar atliekas reikia tvarkyti laikantis vietinių reikalavimų